L-ebda disprezz fit-talba tal-Avukat Ġenerali għall-investigazzjoni ta' tejps li ġew 'leaked'
Il-Qorti qalet li ma sabet l-ebda termini "offensivi jew insultanti" f'applikazzjoni li kienet ippreżentata mill-Avukat Ġenerali li talbet investigazzjonijiet dwar tapes li ġew 'leaked,' li kienu jikkonsistu minn konversazzjonijiet irreġistrati b'mod sigriet bejn Yorgen Fenech u Melvin Theuma. Din il-kwistjoni ħarġet mill-pubblikazzjoni fuq Reddit ta ħames klipps ta' skambji bejn in-negozjant Yorgen Fenech, akkużati b'kompliċità fil-qtil ta' Daphne Caruana Galizia u l-intermedjarju fil-każ Melvin Theuma, li ngħata l-proklama mill-istat. Ir-reġistrazzjonijiet bil-vuċi, imtellgħa permezz ta' kont anonimu maħluq fit-8 ta' Awwissu, kienu fost dawk li nstemgħu wara l-bibien magħluqa fil-kumpilazzjoni tal-qtil li għaddejja, waqt seduta tat-22 ta' Lulju li għadda. Dawn il-'leaks' wasslu biex issir applikazzjoni mill-Avukat Ġenerali li talab għall-investigazzjonijiet urġenti. Applikazzjoni simili ġiet ippreżentata mill-familja Caruana Galizia. Il-kwistjoni ħarġet b'dikjarazzjoni bil-kliem mill-Qorti waqt is-seduta tal-ġimgħa li għaddiet, li permezz tagħha l-Maġistrat Rachel Montebello ddikjarat dawn il-'leaks' bħala kundannabbli u sfida diretta lill-awtorità tal-Qorti. Il-Maġistrat ordnat lill-Kummissarju tal-Pulizija biex jinvestiga dawn l-'leaks' u tat struzzjonijiet lir-Reġistratur tal-Qorti biex jieħu l-azzjoni kollha meħtieġa għal disprezz tal-qorti. Matul l-istess seduta, l-avukati ta' Yorgen Fenech ippreżentaw sottomissjonijiet bil-miktub u għamlu aktar argumenti orali, u esprimew tħassib dwar il-fatt li l-Prosekuzzjoni, waqt li ħeġġet investigazzjonijiet dwar il-leaks,, naqset milli tistudja "allegazzjonijiet ferm iktar serji." Fosthom – "Kif jissemma Arnaud f'dawn it-tejps? Kemm-il darba? F'liema kuntest? Kif Theuma kkontrolla ċertu dokumenti? Kemm flus ġew verament skambjati għal dan il-qtil? "Kienx hemm xi investigazzjonijiet urġenti dwar dawn il-materji kollha? Le u għad hemm? kienet investigazzjoni urġenti dwar it-tejps li ġew leaked b'disprezz lejn il-Qorti," kien sostna l-avukat Charles Mercieca. L-Avukati ta' Yorgen Fenech ukoll oġġezzjonaw dwar ċertu lingwaġġ "offensiv jew insult" fil-konfront tagħhom, allegatament jidhru fl-applikazzjoni tal-AĠ, u ddikjaraw li dawn it-termini kienu jammontaw għal disprezz tal-qorti. Madankollu l-Qorti kkonkludiet li hija ma sabet l-ebda termini bħal dawn li jistgħu jiġu deskritti bħala "offensivi jew insultanti" b'tali mod li jammontaw għal disprezz tal-Qorti. Il-projbizzjoni ma kienet tapplika għal ebda allegazzjoni li tista' titqies bħala oġġezzjonabbli mill-perspettiva suġġettiva tal-parti li kontriha huma diretti, temmet tgħid il-Qorti.